Mġarr
L-Imġarr, magħruf qabel bħala Mgiarro, huwa raħal żgħir fil-Majjistral tal-pajjiż ta' Malta. L-Imġarr huwa raħal rurali tipiku li jinsab f'reġjun iżolat, fil-Punent tal-Mosta. Huwa mdawwar bl-art agrikola sinjura u dwieli. Ħafna mill-3,014 abitanti huma bdiewa jew huma involuti f'xi tip ta' attività agrikola.

Storja u żvilupp
L-Imġarr għandu żewġ siti preistoriċi importanti: Ta' Ħaġrat, li għadu fi stat tajjeb ta' konservazzjoni, li jinsab fiż-żona ħdejn iċ-ċentru tar-raħal; Ta' Skorba, skavat fl-1963, li jinsab barra l-villaġġ.

L-istorja tal-Imġarr hija dik ta' komunità tal-biedja minn diversi familji mill-Imdina. Mgiarro ngħatat mir-Re ta' Sqallija lill-familja Inguanez, u maż-żmien kienet mibjugħa lill-familja Falsone. Maż-żmien, l-art kienet maqsuma u mogħtija lid-dixxendenti.

Illum l-Imġarr kiber sew, għalkemm għadu meqjus baħal raħal, pajjiż b'arja nadifa friska bogħod mill-ibliet industrijali ewlenin ta 'Malta.

Inħawi tal-Imġarr qegħdin iħaddnu żoni diversi bħall-Binġemma, Wardija, Fomm ir-Riħ, Għajn Tuffieha u l-Bajja tal-Ġnejna. L-Imġarr huwa post ta' waqfien popolari għall-persuni fil-kampanja tagħha u għal dawk li jivvjaġġaw bil-karozzi għall-bajjiet fil-qrib. L-Iskola San Anton hija skola privata li tinsab fi ħdan wieħed mill-widien xeniċi tal-Imġarr.

Knisja

Kien biss fil-bidu tas-seklu 20 li l-Imġarr bnew il-parroċċa tagħhom u l-knisja lesta għal kollox. Il-knisja għandha waħda mill-akbar koppli fid-dinja, wara tal-knisja tal-Mosta. Il-forma unika, dik tal-koppla ovali, hija attribwita mill-fondi estensivi miġbura mill-bejgħ tal-prodott tal-bajd lokalment: aktar minn 300,000 kienu mibjugħa fl-għajnuna tal-proġett.

Il-knisja parrokkjali ta' Santa Marija (l-Assunta) hija kopja minjatura tar-Rotunda Mosta. Il-bini tagħha beda fl-1912 u l-kien jiddependi fuq ix-xogħol volontarju u fuq il-kontribuzzjonijiet ġenerużi miksuba mill-parruċċani mill-bejgħ ta' prodotti tal-biedja. Minkejja l-isforzi kollha biex iħaffu x-xogħol, il-bini ma tlestiex qabel l-1946.

Il-knisja tinsab fuq art għolja u z-zuntier elevat tagħha għandu veduta tal-għelieqi u l-għoljiet tal-madwar. Fl-Imġarr għad hemm ħafna djar fit-toroq dojoq madwar il-knisja. Bini modern u proprjetà tad-djar huma żidiet ġodda għar-raħal.

Il-Kunsill Lokali tal-Imġarr
Il-membri attwali tal-kunsill lokali tal-Imġarr huma:
Vella Paul (Sindku - PN)
Vella Wistin (Vici-Sindku - PN)
Gauci Clayton (PL)
Borg Busuttil Tiziana (PL)
Muscat Odette (PN)

Żoni fl-Imġarr

Abatija 
Ballut 
Binġemma 
Binġemma Gap 
Dar il-Ħamra 
Darrenzi 
Dwejra 
Fawwara 
Fomm ir-Riħ
Ġnejna Bay 
Għajn Tuffieħa
Għemieri 
Ħanxara 
Ħotba ta' San Martin 
Iċ-Ċagħaq 
Iċ-Ċarċar 
Id-Dahar 
Il-Għalqa 
L-Imselliet
L-Iskorvit 
Lippija 
Misraħ Miet 
Ras il-Pellegrin 
Ras il-Wied 
Skorba 
Ta' Mrejnu 
Ta' Tewma 
Ta' l-Għajn 
Ta' Qarawas 
Tal-Faċċol 
Tal-Ħżejjen 
Tal-Palma 
Tal-Qanfud 
Tar-Ragħad  
Tas-Santi 
Wied Santi 
Wied tal-Ġnejna
Wied ta' l-Imselliet 
Żebbiegħ

Referenzi

Ħoloq esterni
 

Bliet ta' Malta